**22/3 2023**

**Kolonihaveforeningen Pindemosen, Løvdalsvej 8, 3000 Helsingør**

Mail: [hfpindemosen@gmail.com](mailto:hfpindemosen@gmail.com) | Tlf: 21348786 | [www.pindemosen.dk](http://www.pindemosen.dk)

--------------------------------------------------------------------------------------------------------------------------------------------

**Generalforsamling onsdag d. 22 marts 2023, i Laden på Vapnagård**.

**Forslag 2.**

Bestyrelsens ændringsforslag til vores ordensregler punkt 2 for haveforeningen Pindemosen

Nuværende

Kolonihavehuset må ikke overstige 40m2. Derudover må der sammenbygget med huset opføres en overdækket terrasse på maks. 12m2. Denne skal være åben til mindst en side og holdes 2,5m fra skel.

Husets højde må ikke overstige 2,4 meter – målt fra terræn til den linje, hvor ydervæg og tagflade mødes. Alle flader skal udføres af træ, der i alle tilfælde skal overfladebehandles med maling eller træfarve. Jordfarver, kystnære farver eller blandinger heraf er tilladt, intet andet. Tag må belægges med tagpap, fibercement (eternit) eller ståltag. Det er ikke tilladt at lægge Onduline tag eller at anvende asbestholdige materialer. Enhver bebyggelse skal holdes 2,5 m. fra skel.

Ved ombygning, udbygning, opførelse af hus, havestue eller skur skal der altid søges byggetilladelse. Ansøgning skal indleveres til bestyrelsen med tegninger og mål. Ligeledes skal det angives, hvor faskiner til hhv. regnvand og ” det grå vand” placeres. Byggeriet må ikke påbegyndes, før der er givet skriftlig tilladelse fra bestyrelsen.

Forslag

Kolonihavehuset må maksimalt udgøre 48 m2 + 12 m2 overdækket terrasse, som er u-isoleret og lukket på alle sider. I alt 60 m2 under tag.

Husets højde må ikke overstige 2,4m fra terræn til den linje hvor ydervæg og tagflade mødes. Huset højde må max være 3,5m.

Alle flader skal udføres af træ, der i alle tilfælde skal overfladebehandles med maling eller træfarve. Jordfarver, kystnære farver eller blandinger heraf er tilladt, intet andet. Tag må belægges med tagpap, fibercement (eternit) eller ståltag. Det er ikke tilladt at lægge onduline tag eller at anvende asbestholdige materialer.

Hovedhuset skal holdes 2,5 meter fra skel.

Ved ombygning, udbygning, opførelse af hus, havestue eller skur skal der ALTID søges byggetilladelse. Ansøgning skal indleveres til bestyrelsen med tegninger og mål. Ligeledes skal det angives, hvor faskiner til hhv. regnvand og ”det grå vand” placeres. Byggeriet må ikke påbegyndes, før der er givet skriftlig tilladelse fra bestyrelsen.

Der må maksimalt opføres i alt 15 m2 småbygning – skur – pavillon - drivhus – legehus.

Max højde på småbygning er 2,30m med uigennemsigtige vægge og tage.

Max højde på småbygning er 2,50m med gennemsigtige vægge og tage

Max størrelse på skur med uigennemsigtige vægge 7 m2.

Småbygninger medregnes ikke i de 60 m2, og skal placeres mindst 1,5 m fra skel.

Natophold er ikke tilladt i nogen former for småbygninger.

Bestyrelsen.